ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
3 ก.ค. 2558

สรุปภาวะตลาดภาคเช้า : SET อัตราถดถอยลดลง – SET ปรับลงต่อเล็กน้อย เนื่องด้วยกลุ่มแบงก์ที่โดนแรงขายทำกำไรแรงก่อนหน้านี้ เริ่มทรงตัว ส่วนประเด็นอื่นๆ ยังไม่มีอะไรนัก รอประเด็นสำคัญสำหรับผลประชามติกรีซในวันอาทิตย์นี้ ทั้งนี้ SET ปิดภาคเช้าที่ระดับ 1489.14 จุด (-0.17%) ด้วยมูลค่าซื้อขาย 1.5 หมื่นลบ. กลุ่มหลักแบงก์ฟื้นตัวเล็กน้อย ปิดบวก +0.2% ส่วน ICT และพลังงาน ปิดลบเล็กน้อยที่ -0.2% และ -0.3% ตามลำดับ ด้านตลาดภูมิภาคบวกลบคละเคล้า
 
กลยุทธ์ที่แนะนำ : ช่วงบ่าย: คาดทรงตัวจากช่วงเช้า หรือกรณีลงต่อ มอง Downside จำกัดที่ 1482-1488 จุด ส่วนกรณีขึ้นมายืนเหนือ 1493 จุดได้ กลไกทางด้าน Technical Rebound จะมีให้เห็นชัดขึ้น ทั้งนี้ ประเด็นสำคัญ ติดตามผลประชามติกรีซ ในวันอาทิตย์นี้ ซึ่งจะมีอิทธิพลต่อการเคลื่อนไหว SET ในวันจันทร์หน้า กลยุทธ์ ยังมองช่วงนี้เป็นตลาดสำหรับการเก็งกำไร ตามหุ้นขนาดกลางและเล็กที่มีการเคลื่อนไหวโดดเด่นกว่า ทั้งนี้ หุ้นแนะนำทางเทคนิค ได้แก่ AKR (รับ 1.91 ต้าน 2.04 Cut 1.85) และ CHO (รับ 4.00 ต้าน 4.28 Cut 3.90) ‪
 